酬鄉友惠詩
作者：衛宗武
朝代：宋

paragraphs: 乃翁不遐遺，招邀至宅里。
芳馨秩俎豆，聲歌列紈綺。
壽色竇庭椿，天芬郄枝桂。
皤皤七十叟，義方嚴教子。
大兒書滿架，心惟醉經史。
金朱非所樂，飲食能知味。
篇章落咳唾，葩藻振奇麗。
月眼老增明，三讀使予起。
小兒暨若孫，未遑試以藝。
具謂善吟哦，抑亦工誦記。
庭蘭其在茲，芬芳殊未既。